Kesä-ilta (Korhonen)
Istui illass’ ihanassa
 Tytti kaunis herttainen.
 Päivä vaipui purpurassa
 Taaksen järven aaltojen;
 Mutta hiljaa tytti huokaa:
 ”Ilta ei oo ihana!”

 Tuli sinne tytön äiti
 Lohduttamaan lastansa.
 Tuli isäkin’, mutt’ neiti
 Ei vaan löydä lohtua;
 Sillä hiljaa tytti huokaa:
 ”Ilta ei oo ihana!”

 Suositellen ruusu-tiellä
 Tuli poika tytön luo.
 Antoi suuta mehumiellä;
 Hyvä oli teko tuo;
 Sillä tyttö hiljaa lausuu:
 ”Nyt on ilta ihana!”

A. Korhonen.

Lähde: Sanomia Turusta 3.11.1871.

Aukusti Korhonen
Runot
Sanomia Turusta
1871